BASES PARA A CONCESIÓN DE SUBVENCIÓNS A ASOCIACIÓNS E ENTIDADES SEN ÁNIMO DE LUCRO QUE DESENVOLVAN ACTIVIDADES CULTURAIS NO ANO 2015.
ADMINISTRACIÓN LOCAL — Municipal — Grove, O (Subvenciones, 19/02/2015)

O Concello do Grove establece as bases reguladoras de concesión de axudas e subvencións públicas destinadas a promover e fomentar actividades culturais, segundo os principios de obxectividade, concorrencia competitiva, publicidade e transparencia. A presente convocatoria ten por obxecto regular o procedemento da concesión de subvencións en réxime de libre concorrencia para fomentar as actividades que, no eido da cultura e nas súas diversas formas, promovan asociacións culturais sen ánimo de lucro, que poidan ser consideradas de interese social para o Concello do Grove, e dirixidas á poboación en xeral. En ningún caso o Concello do Grove será responsable das obrigas contraídas polos beneficiarios como consecuencia da realización das súas actividades. Poderán solicitar as subvencións reguladas na presente convocatoria as persoas físicas e xurídicas que reúnan os seguintes requisitos: Quedan excluídas desta convocatoria as entidades e actividades que non cumpran algún requisito das presentes bases. Actividades culturais dirixidas á realización de actuacións puntuais ou de carácter permanente no eido cultural en todas as súas vertentes: música, teatro, literatura, pintura, danza… Quedan excluídos da presente convocatoria e, por tanto, non serán obxecto de subvención, as seguintes actividades: A contía da subvención estará en función dos programas e dos recursos con que conte para cubrir parcialmente estes. A subvención non poderá exceder do custo da actividade á que se aplique, incluíndo no cálculo todas as subvencións percibidas polo beneficiario para a mesma finalidade, tanto de entes públicos como privados. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras administracións públicas ou outros entes públicos ou privados, supere o custo total da actividade para desenvolver polo beneficiario. A subvención aprobada poderá ser revisada, unha vez coñecido o financiamento do gasto a través das achegas complementarias de axudas doutras entidades, así como, de ser o caso, outros ingresos, de tal xeito que a súa contía definitiva suporía o resultado deficitario da liquidación final de gastos-ingresos. A concesión das axudas estará suxeita á dispoñibilidade orzamentaria para o período comprendido entre o 1 de xaneiro e o 31 de decembro de 2015, convocándose con cargo aos orzamentos do Concello en vigor durante o ano 2015. O Concello do Grove concederá estas axudas económicas para promover, fomentar e difundir aquelas actividades culturais que organicen as persoas físicas ou xurídicas sen fin de lucro no seu ámbito territorial, cando teñan relevancia para os intereses municipais, durante o exercicio actual e que se financiarán con cargo á aplicación 331.48000 do seu orzamento co límite de 22.000 €. As asociacións, entidades ou interesados en obter estas subvencións do Concello do Grove poderán presentar un máximo de dúas solicitudes. As solicitudes formalizaranse nos modelos normalizados que se facilitarán no Rexistro xeral do Concello, ou na páxina web do Concello: www.concellodogrove.com achegando, ademais, a seguinte documentación: As solicitudes, coa restante documentación, presentaranse no Rexistro xeral do Concello do Grove no prazo de vinte días naturais contados a partir do seguinte ao da publicación das bases no Boletín Oficial da Provincia, ou en calquera das formas previstas no art.38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Se a solicitude non reunise os datos esixidos ou calquera dos previstos no art.70 da Lei 30/1992, do 26 de novembro, requirirase os interesados para que, nun prazo de dez (10) días hábiles, emenden as anomalías advertidas ou presenten os documentos preceptivos, indicando que, en caso de non facelo, teranse por desistidos e arquivarase a solicitude sen máis trámites. A concesión das subvencións realizarase en réxime de concorrencia competitiva, tendo en conta para a adxudicación das axudas os seguintes criterios: O conxunto das axudas recibidas en ningún caso poderá superar o 100% do custo da actividade que desenvolva o beneficiario. As solicitudes de subvención serán avaliadas conforme os criterios sinalados anteriormente, pola Comisión de Valoración, composta por: A Comisión de Valoración poderá: O procedemento ordinario de concesión das axudas é o de concorrencia competitiva. Non obstante, ao longo do exercicio orzamentario poderanse resolver aquelas solicitudes que, por circunstancias novas ou por causas imprevisibles e excepcionais, non puidesen presentarse no prazo sinalado, reservándose para estes efectos ata un 15% do crédito total destes programas para a súa concesión, logo da valoración da Comisión de Valoración. As propostas de concesión de subvencións someteranse á aprobación do órgano competente. A resolución do procedemento notificaráselles aos interesados conforme o previsto no art.58 da Lei 30/1992, do 26 de novembro, de réxime xurídico das administracións públicas e do procedemento administrativo común. O transcurso de seis meses a partir do día seguinte en que remate o prazo de presentación da solicitude sen notificarse a resolución lexitima os interesados para entender desestimada por silencio administrativo a solicitude de subvención. Unha vez notificada a aprobación das axudas concedidas e realizadas as actividades, os beneficiarios deberán xustificalas antes do 31 de decembro de 2015. Para cobraren a subvención, as entidades deberán presentar no Rexistro xeral do Concello a seguinte documentación: As facturas que se acheguen como xustificante da subvención deberán cumprir os requisitos seguintes: No suposto de que a subvención teña destino o pagamento de persoas físicas que prestan servizos retribuídos, pagamento de premios ou pagamento de axudas de custo, a entidade beneficiaria está obrigada á retención do IRPF nos límites e excepcións da lexislación que rexe. Os pagamentos a persoal retribuído, coa súa pertinente retención, xustificaranse a través da nómina c orrespondente, acompañada dos TC. O pagamento efectuarase por transferencia á conta bancaria indicada polo perceptor. As entidades subvencionadas están obrigadas a: As axudas concedidas deberán devolvelas ou reintegralas nos seguintes casos: Calquera dúbida que puidese xurdir en torno á interpretación destas bases será resolta por persoal do departamento de Cultura do Concello. O órgano competente para a aprobación destas bases é a Xunta de Goberno, por delegación da Alcaldía. Contra estas bases e as resolucións administrativas que se adopten na súa execución, poderá interpoñerse, potestativamente, un recurso de reposición perante o órgano que a ditou, no prazo dun mes. Entenderase desestimado se transcorre outro sen contestar; neste caso poderá interpoñerse un recurso contencioso-administrativo perante o Xulgado do Contencioso Administrativo, como se prevé no art.8 da Lei 29/1998, do 13 de xullo, da xurisdición contencioso-administrativa (tras a modificación dada pola Lei 19/2003, do 23 de decembro) no prazo de dous meses. Ademais, contra a presente resolución tamén poderá interpoñerse directamente o dito recurso contencioso-administrativo no indicado prazo. En todos os casos, os prazos contaranse a partir do día seguinte á recepción da correspondente notificación ou da data en que o recurso de reposición se entende desestimado. Para o non disposto nas presentes bases, contemplarase o establecido nas bases de execución do Orzamento Xeral do Concello do Grove en vigor durante o exercicio 2012 e na Lei 38/2003, do 17 de novembro, xeral de subvencións (BOE núm.276, do 18/11/2003) e demais lexislación de desenvolvemento.,. de. de 20. Asdo.: o/a solicitante/representante. O Grove, 2 de febreiro de 2015.—O Alcalde, Miguel Ángel Pérez García.